મેરીયાએ કાળા અડદ, કાળાતલ, લોખંડનો કટકો, ખાસડું, અતરની શીશી, નેઇલ પોલીશ, બંગડીની ચાર જોડ આ બધું કાળા કપડામાં બાંધ્‍યુ અને એ પોટલી જયસિંહને આપીઃ આ તમારા સગા હાથે જ એના ખોરડા ઉપર … પછી જોઇ લો ભાયડાના ભડાકા… તે દિવસે અડધી રાત્રે જયસિંહ એ પોટલી રેશમના ઝૂંપડા ઉપર ફેંકી આવ્‍યો. એક બે અને ત્રણ દિવસ ! બરાબર ત્રીજે દિવસે રેશમ જયસિંહની વાડી બાજુથી દાડીયે જવા નીકળી અને એ ઝૂંપડીને જોઇએ સઘળું યાદ આવી ગયુ. એની આંખમાંઆંસુ તગતગી ઉઠ્યા. અવશપણે એ વાડી બાજુ ખેંચાઇ ગઇ. આ તરફ ફાર્મહાઉસમાં બેઠેલો જયસિંહ ચમક્યો. અરે આ તો રેશમ ! બાકી, મેરીયો કારીગર નીકળ્યો સાલ્‍લો કલાકાર છે. જોરૂભાએ પણ રહીરહીને ચિંધ્‍યુ. પહેલેથી જ ભસી દીધું હોત તો ? તેના સૂકા હોઠો ઉપર જીભ ફરી રહી.